CELEX: C2007/315/21
Language: el
Date: 2007-12-22 00:00:00
Title: Υπόθεση C-167/06 P: Απόφαση του Δικαστηρίου (τέταρτο τμήμα) της 25ης Οκτωβρίου 2007 — Ερμιόνη Κομνηνού, Γρηγόριος Ντόκος, Δονάτος Παππάς, Βασίλειος Παππάς, Αριστείδης Παππάς, Ελευθερία Παππά, Λαμπρινή Παππά, Ειρήνη Παππά, Αλεξάνδρα Ντόκου, Φώτιος Δημητρίου, Ζωή Δημητρίου, Πέτρος Μπολόσης, Δέσποινα Μπολόση, Κωνσταντίνος Μπολόσης, Θωμάς Μπολόσης κατά Επιτροπής των Ευρωπαϊκών Κοινοτήτων (Αίτηση αναίρεσης — Εξωσυμβατική ευθύνη της Κοινότητας — Καταγγελία με βάση το άρθρο 226 ΕΚ — Τρόπος αντιμετώπισης των καταγγελλόντων από την Επιτροπή — Αρχές της χρηστής διοίκησης, της προστασίας της δικαιολογημένης εμπιστοσύνης και της ασφάλειας δικαίου — Έκταση — Άρθρο 21 ΕΚ — Δικαίωμα του αναφέρεσθαι — Περιεχόμενο των διαπιστώσεων του Διαμεσολαβητή)

22.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/13
            
         Απόφαση του Δικαστηρίου (τέταρτο τμήμα) της 25ης Οκτωβρίου 2007 — Ερμιόνη Κομνηνού, Γρηγόριος Ντόκος, Δονάτος Παππάς, Βασίλειος Παππάς, Αριστείδης Παππάς, Ελευθερία Παππά, Λαμπρινή Παππά, Ειρήνη Παππά, Αλεξάνδρα Ντόκου, Φώτιος Δημητρίου, Ζωή Δημητρίου, Πέτρος Μπολόσης, Δέσποινα Μπολόση, Κωνσταντίνος Μπολόσης, Θωμάς Μπολόσης κατά Επιτροπής των Ευρωπαϊκών Κοινοτήτων
   (Υπόθεση C-167/06 P) (1)
   
   (Αίτηση αναίρεσης - Εξωσυμβατική ευθύνη της Κοινότητας - Καταγγελία με βάση το άρθρο 226 ΕΚ - Τρόπος αντιμετώπισης των καταγγελλόντων από την Επιτροπή - Αρχές της χρηστής διοίκησης, της προστασίας της δικαιολογημένης εμπιστοσύνης και της ασφάλειας δικαίου - Έκταση - Άρθρο 21 ΕΚ - Δικαίωμα του αναφέρεσθαι - Περιεχόμενο των διαπιστώσεων του Διαμεσολαβητή)
   (2007/C 315/21)
   Γλώσσα διαδικασίας: η ελληνική
   Διάδικοι
   
      Αναιρεσείοντες: Ερμιόνη Κομνηνού, Γρηγόριος Ντόκος, Δονάτος Παππάς, Βασίλειος Παππάς, Αριστείδης Παππάς, Ελευθερία Παππά, Λαμπρινή Παππά, Ειρήνη Παππά, Αλεξάνδρα Ντόκου, Φώτιος Δημητρίου, Ζωή Δημητρίου, Πέτρος Μπολόσης, Δέσποινα Μπολόση, Κωνσταντίνος Μπολόσης, Θωμάς Μπολόσης (εκπρόσωποι: Γ. Δελλής και Γ. Αντωνακόπουλος, δικηγόροι)
   
      Αντίδικος κατ' αναίρεση: Επιτροπή των Ευρωπαϊκών Κοινοτήτων (εκπρόσωπος: Μ. Κωνσταντινίδης)
   Αντικείμενο της υποθέσεως
   Αναίρεση κατά της αποφάσεως του Πρωτοδικείου (πέμπτο τμήμα) που εκδόθηκε στις 13 Ιανουαρίου 2006 στην υπόθεση T-42/04, Ερμιόνη Κομνηνού κ.λπ. κατά Επιτροπής των Ευρωπαϊκών Κοινοτήτων, με την οποία το Πρωτοδικείο απέρριψε ως αβάσιμη αγωγή αποζημιώσεως που σκοπούσε στην αποκατάσταση της ηθικής βλάβης την οποία οι προσφεύγοντες ισχυρίζονται ότι υπέστησαν λόγω του τρόπου με τον οποίον αντιμετώπισε η Επιτροπή την καταγγελία τους σχετικά με τη χρηματοδότηση από τις Ευρωπαϊκές Κοινότητες ενός σταθμού βιολογικού καθαρισμού στην Ελλάδα
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Αναιρεί τη διάταξη του Πρωτοδικείου των Ευρωπαϊκών Κοινοτήτων της 13ης Ιανουαρίου 2006, T-42/04, Κομνηνού κ.λπ. κατά Επιτροπής, καθόσον το Πρωτοδικείο παρέλειψε να αποφανθεί επί του ισχυρισμού περί παραβάσεως του άρθρου 21, παράγραφοι 2 και 3, ΕΚ.
            
         
               2)
            
            
               Απορρίπτει την αίτηση αναίρεσης κατά τα λοιπά.
            
         
               3)
            
            
               Απορρίπτει την αγωγή που ασκήθηκε ενώπιον του Πρωτοδικείου των Ευρωπαϊκών Κοινοτήτων, καθόσον στηρίζεται στον ισχυρισμό περί παραβάσεως του άρθρου 21, παράγραφοι 2 και 3, ΕΚ.
            
         
               4)
            
            
               Καταδικάζει την Ερμιόνη Κομνηνού, τον Γρηγόριο Ντόκο, τον Δονάτο Παππά, τον Βασίλειο Παππά, τον Αριστείδη Παππά, την Ελευθερία Παππά, τη Λαμπρινή Παππά, την Ειρήνη Παππά, την Αλεξάνδρα Ντόκου, τον Φώτιο Δημητρίου, τη Ζωή Δημητρίου, τον Πέτρο Μπολόση, τη Δέσποινα Μπολόση, τον Κωνσταντίνο Μπολόση και τον Θωμά Μπολόση στα δικαστικά έξοδα της παρούσας διαδικασίας. Για τα δικαστικά έξοδα της πρωτοβάθμιας διαδικασίας, επί της οποίας εκδόθηκε η διάταξη του Πρωτοδικείου των Ευρωπαϊκών Κοινοτήτων της 13ης Ιανουαρίου 2006, T-42/04, Κομνηνού κ.λπ. κατά Επιτροπής, δεν θίγονται τα διαταχθέντα με το σημείο 2 του διατακτικού της διάταξης αυτής.
            
         
      (1)  ΕΕ C 131 της 3.6.2006.